મતગણતરીના સ્થળે ચૂંટણી પરિણામો જાણવા માટે મોટી સંખ્યામાં લોકો એકત્રિથ્ત થતા હોઇ જેના કારણે વાતાવરણમાં તંગદિલી સર્જાવાના અને જાહેર સુલેહ શાંતિનો ભંગ થવની શક્યતાઓને ધ્યાને લેતા કોઇ અનિચ્છનીય બનાવ ન બને, તે માટે તકેદારીના ભાગરૂપે અધિક જિલ્લા મેજીસ્ટ્રેટ આણંદે કલમ-૧૪૪ હેઠળ મતગણતરીની ૨૦૦ મીટરની ત્રિજ્યામાં ચાર કે તેથી વધુ માણસોએ એકત્ર થવા ઉપર, જાહેર સુલેહ શાંતિનો ભંગ થાય તેવા સૂત્રો પોકારવા પર, અફવાઓ ફેલાવવા પર, કોઇપણ વ્યક્તિ લાઠી અગર ઇજા થાય તેવા કોઇ હથિયાર સાથે રાખી ફરવા પર, કોઇ સ્ફોટ પદાર્થ અથવા આગ લાગે તેવા પદાર્થો સાથે રાખવા ઉપર તેમજ મતગણતરીના સ્થળ કે ૨૦૦ મીટરની ત્રિજયામાં કોઇપણ વ્યક્તિ મોબાઇલ ફોન, ઇલેક્ટ્રીક માધ્યમથી સંદેશાવ્યવહાર કે રેકોર્ડીંગ થઇ શકે તોવા કોઇપણ ઉપકરણ લઇ પ્રવેશી શકશે નહીં.